રાજસ્થાનના સૂકાભઠ રણમાં ભારત અને પાકિસ્તાનની બોર્ડર પર કાંટાળી તારની બંને બાજુ બેય દેશોના સૈનિકો ચૌબીસ ઘંટે ચૌકન્ના રહીને ડ્યૂટી બજાવી રહ્યા છે. પરંતુ બે બાધોડકાં સાસુ-વહુ પણ લાંબો સમય સાથે રહે તો એમને એકબીજા પ્રત્યે લગાવ થઇ જાય, એમ ભારત અને પાક બંનેના સૈનિકોને એકબીજા સાથે ‘ફાવી’ ગયું છે. રાત પડ્યે બંને દેશના કેપ્ટન્સ યાને કે ભારતનો કેપ્ટન રાજવીર (શરમન જોશી) અને પાકિસ્તાનનો કેપ્ટન કુરેશી (જાવેદ જાફરી) એન્ડ કંપની સરહદની બંને બાજુએ પત્તાંની મહેફિલ જમાવે છે.